|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: Pravljica z elementi joge**

|  |  |
| --- | --- |
| **področje aktivnosti po kurikulumu** | Gibanje |
| **starost otrok** | 3-6 |
| **strokovni delavki** | Sabina Gerdina |
| **namen aktivnosti** | Spodbujanje gibalnega razvoja v povezavi s poslušanjem pravljice. |
| **potreben material** | Prostor, kjer boste lahko neovirano izvajali gibanje. |
| **opis aktivnosti**  **(navodilo za aktivnosti)** | O radovednem slončku ali kako so sloni dobili rilec (afriška pravljica)  Živel je nekoč mali **slonček** (predklon s sklenjenima rokama, ki predstavlja rilec)., ki je bil nadvse radoveden. Stalno je spraševal in spraševal in družina, ki mu je morala na neskončno reko vprašanj odgovarjati, je bila tega že precej naveličana. Lepega dne ga je začelo zanimati, kaj jedo krokodili za kosilo.  Pa je vprašal **opice** (opice skačejo tako, da se odrivajo z vsemi štirimi nogami. Rade si brskajo po laseh in se praskajo pod pazduhami …). Prestrašile so se in ga poslale drugam, češ da one že ne vedo. Pa **metulja** – ta se je le nasmehnil in odfrfotal.  Potem je vprašal **žirafo** – ta je povedala, da krokodila še nikoli ni videla pri kosilu.  Potem je vprašal **leva** – ta je le zarjovel in se odpravil drugam, niti začel ni odgovarjati.  Potem se je oglasil progasti skalni piton (**kača**) in obljubil, da mu bo pomagal. Šla sta do **reke** (se kotalimo). Tam se je na skali sončil krokodil (tako kot kača, le da slonimo na komolcih in podlakteh, boki so v zraku. Telo je ravno in močno.). Ker pa slonček ni vedel, kdo je to, je vprašal kar njega, ali ve, kaj krokodil je za kosilo. Veliki plazilec je zamežikal v sonce, zagledal lepega malega slončka in mu pomignil, naj pride bližje, češ da mu bo odgovor zašepetal na uho. In res, slonček se mu je približal, krokodil pa ga je zgrabil za nos in začel vleči k reki, da bi ga tam lažje pohrustal. Slonček se je upiral z vsemi štirimi! Ko je progasti skalni piton to videl, mu je priskočil na pomoč. Skupaj sta potegnila – en, dva, tri! – in krokodil je končno izpustil slonji nos.  Slonček je nekaj trenutkov sopeč počival na bregu, potem pa se je zagledal v glasilo in opazil svoj nos: bil je žareče rdeč od vlečenja in predvsem – zelo dolg! Najprej je bil žalosten, potem pa, ko se je bolečina polegla, je bil nad novim nosom navdušen. Na poti domov si je lahko kar z drevesa natrgal banane! Lahko se je tuširal … In če se je usedel, si je lahko kar z rilcem popraskal podplate.  Zahvalil se je prijaznemu pitonu in se poslovil. Doma je vsem povedal zgodbo o krutem krokodilu in se potem zvil k mamici, zaprl oči in blaženo zaspal.  **Metulj:** Sedimo s stopali skupaj in koleni narazen. Sedimo z zravnano hrbtenico, stopala položimo tako, da se podplati stikajo, kolena razmaknemo proti tlom. Dlani položimo na tla z sabo, da so nam v oporo.    **Žirafa**: Roke dvignemo nad glavo in sklenemo dlani. Z desno nogo stopimo daleč naprej in pokrčimo desno koleno. Trup in roki stegujemo proti nebu, težo enakomerno razporedimo med obe stopali. Ponovimo še na levo stran.    **Lev**: Usedemo se na pete, kolena so razmaknjena. Roke položimo na stegna in ob izdihu, ki naj bo čim močnejši, pokažemo jezik in ga močno iztegnemo.    **Kača**: Uležemo se na trebuh in iztegnemo noge. Dlani skrijemo pod ramena ali položimo na hrbet (kače nimajo rok). Dvignemo glavo in zgornji del trupa, pogledamo gor. |
| **morebitne fotografije dejavnosti iz interneta (navedite še vir)** | Vir zgodbe in vseh opisanih položajev je knjiga Urške Božič, z naslovom Pravljična joga – priročnik za vadbo joge za otroke, stare od 2 do 5 let. Knjigo je izdala Mladinska knjiga leta 2012. |
| **Misel, komentar vzgojiteljice** |  |